ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ຕາມຂ່າວCRI:ພະລາຊະວັງແຫ່ງຊາດມະເລເຊຍອອກຖະແຫຼງການໃນວັນທີ 29 ກຸມພານີ້ວ່າ, ທ່ານອັບດູນລາ ອາມັດ ບາດາວີ, ປະມຸກລັດດສູງສຸດໄດ້ຕົກລົງແຕ່ງຕັ້ງທ່ານມູຫິດີນ ຢາສີນ, ອະດີດຮອງນາຍົກລັດຖະມົນຕີເປັນນາຍົກລັດຖະມົນຕີຜູ້ໃໝ່.
ເຈົ້າໜ້າທີ່ພະລາຊະວັງມະເລເຊຍອອກຖະແຫຼງການວ່າ, ພາຍຫຼັງໄດ້ຮັບຊາບຫຼັກໝັ້ນຂອງພັກການເມືອງແລະສະມາຊິກສະພາເອກະລາດທັງໝົດ, ປະມຸກລັດສູງສຸດເຫັນວ່າຜູ້ສະໝັກຮັບເລືອກຕັ້ງທີ່ອາດຈະໄດ້ຮັບການສະໜັບສະໜູນຈາກສະມາຊິກສະພາຫຼາຍກວ່າເຄິ່ງໜຶ່ງໃນສະພາຕ່ຳຂອງສະພາແຫ່ງຊາດແມ່ນທ່ານມູຫິດີນ ຢາສີນ. ສະນັ້ນ, ອີງຕາມຂໍ້ກຳນົດທີ່ກ່ຽວຂ້ອງຂອງລັດຖະທຳມະນູນ, ທ່ານອັບດູນລາ ອາມັດ ບາດາວີໄດ້ຕົກລົງແຕ່ງຕັ້ງທ່ານມູຫິດີນ ຢາສີນເປັນນາຍົກລັດຖະມົນຕີ. ເຊິ່ງຈະສາບານຕົວຂຶ້ນຮັບຕຳແໜ່ງໃນຕອນເຊົ້າວັນທີ 1 ມີນານີ້ຢູ່ພະລາຊະວັງ.